Pjesma 40. brigada veze
Pjesma 40te brigade veze OSRH

Tekst 

5.30 u mraku buđenje, 
iz jedinog  mira mene netko dira, 
silazim i trčim niz stepenice van, 
gledam oko sebe,  ne vidi  mi se sat. 
Oko mene mnoštvo pospanih lica, 
na izlazu me pozdravlja jutarnja ptica; 
Gospodo, idemo,  brže to malo! 

Bez obzira na sve vrijeme nije stalo, 
rad i stega, ovdje dobro poznat pojam, 
na mene ostavlja impresivan dojam; 
Stav je pozor! Pogled je ravno! 
narednik me na to opominje stalno. 
A ima tu momaka iz cijele Lijepe naše, 
nekom više, nekom manje, al na kraju svima paše; 
Samo dobru vezu uspostavljamo mi, 
u tome smo jedini u tome smo najbolji! 

40. brigada veze! 
Najbrža i dobra veza tebi stiže sad. 
40. brigada veze! 
Bila kiša snijeg vjetar ili zima, veza uvijek štima. 

I tako svako jutro, svaki sat, svaki dan, 
uspostavljam vezu po suncu ili mraku, 
zrakom, žicom, morseom ili z-kodom, 
a ponekad u boci nekom čudnom zgodom. 
Ni jedan uređaj za mene nije tajna, 
šifriram, dešifriram raznorazna slanja, 
poruke, obavjesti, zapovjedi, priopćenja 
za mene nema nikakvih iznenađenja. 

Komunikacija, gospodo, to je moja struka, 
od istoka do zapada, sa sjevera do juga. 
Ni jedna informacija nikada ne luta, 
usmjerena preko mog azimuta. 
A u moru raznih kvaziinženjera, 
ja sam san svakog informacijskog distributera. 
Od dalekih postrojbi pa sve do Glavnog stožera, 
mjesta gospodo, ja sam kralj etera. 

40. brigada veze! 
Najbrža i dobra veza tebi stiže sad. 
40. brigada veze! 
Bila kiša snijeg vjetar ili zima, veza uvijek štima. 

Skladbe